301 – Die stigting van San Marino, een van die kleinste lande in die wêreld en die oudste republiek wat steeds bestaan.
1901 – Anglo-Boereoorlog: Die 31-jarige Jan Smuts lei 'n kommando oor die Oranjerivier in 'n aanval op die Brits beheerde Kaapkolonie.
2008 – Die laaste uitgawe van die onafhanklike weekblad vir die Weskusstreek, Swartland en Weskus Herald, verskyn op Vredendal in Suid-Afrika.
1972 – Al nege Israeliese atlete wat by die Olimpiese dorp in München ontvoer is, sterf in 'n skietgeveg naby die lughawe.
1977 – Verdrae tussen Panama en die VSA oor die status van die Panama-kanaal word geteken. Die VSA stem toe om beheer oor die kanaal teen die einde van die 20ste eeu aan Panama oor te dra.
1986 – Desmond Tutu word die eerste swart Aartsbiskop van Kaapstad en leier van die Anglikaanse Kerk in Suid-Afrika.
1848 – Ná 'n burgeroorlog tussen die Switserse Konfederasie en die afgeskeide "Sonderbund"-bergkantons kom die moderne Switserland tot stand as 'n bondstaat deur die aanvaarding van 'n federale grondwet.
1990 – Met die ondertekening van die "Twee-Plus-Vier-Verdrag" in Moskou word die weg gebaan vir die Duitse hereniging.
1932 – Vier maande ná die voltooiing van die Afsluitdyk in Nederland word die naam van die Suidersee amptelik verander na die IJsselmeer.
687 – Pous Konon, die 83ste pous van die Rooms-Katolieke Kerk, se pontifikaat eindig met sy afsterwe.
1983 – Gerrie Coetzee van Suid-Afrika word die wêreldswaargewigbokskampioen, die eerste bokser uit Afrika.
1992 – President FW de Klerk en die ANC-leier Nelson Mandela bereik 'n ooreenkoms oor 'n proses om 'n meerderheidsregering in Suid-Afrika te vestig.
1905 – Albert Einstein publiseer 'n artikel oor die verhouding tussen massa en energie, wat aangedui word deur die vergelyking E=mc2.
1924 – Twee vliegtuie van die Amerikaanse Gewapende Magte land in Seattle en voltooi in 175 dae wat beskou sou word as die eerste vlug om die wêreld.
1969 – Tulbagh, 'n dorp in die provinsie Wes-Kaap, Suid-Afrika, word verwoes in 'n aardbewing wat nege lewens eis.